મૂળજીભાઈ પટેલ યુરોલોજિકલ હોસ્પિટલના મેનેજિંગ ટ્રસ્ટી ડો. મહેશ દેસાઈએ જણાવ્યું હતું કે વૈશ્વિક સ્તરની આ સુવિધાઓ આ બાળકોને નિઃશુલ્ક આપવામાં આવે છે. આ વર્ષે કેમ્પમાં 32 બાળકોનું નિદાન કરવામાં આવ્યું, જેમાંથી 15 બાળકોની સર્જરી કરવામાં આવી હતી. ભારતમાં આવા દર્દીઓની સારવાર મુશ્કેલીથી થાય છે. આ માટે બાળકોના નિષ્ણાત યુરોલોજિસ્ટ ડિપાર્ટમેન્ટની ખાસ જરૂર છે. અત્યાર સુધી કિડની હોસ્પિટલે આ માટે અથાગ પ્રયાસો કર્યા છે અને અમે એમાં ચોક્કસ સફળતા મેળવીશું તેવી આશા છે. આ વર્ષે કિડની હોસ્પિટલ પોતાનાં 40 વર્ષની ઉજવણી કરી રહી છે ત્યારે આ વર્ષની શરૂઆત આ કેમ્પથી કરાઈ છે.